Document ID: 31993R0279

ΚΑΝΟΝΙΣΜΟΣ (ΕΟΚ) αριθ. 279/93 ΤΗΣ ΕΠΙΤΡΟΠΗΣ της 8ης Φεβρουαρίου 1993 για την τροποποίηση των τιμών που καθορίζονται σε Ecu για την περίοδο 1993 στον τομέα του αιγοπροβείου κρέατος λόγω της νομισματικής επανευθυγράμμισης του Σεπτεμβρίου και Νοεμβρίου 1992
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 για την λογιστική μονάδα και τις ισοτιμίες που θα εφαρμοσθούν στα πλαίσια της κοινής γεωργικής πολιτικής (1), και ιδίως το άρθρο 9 παράγραφος 1,
τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για την τροποποίηση των τιμών και των ποσών που καθορίζονται σε Ecu λόγω των νομισματικών επανευθυγραμμίσεων του Σεπτεμβρίου και του Νοεμβρίου 1992 (2), και ιδίως το άρθρο 2,
Εκτιμώντας:
ότι το άρθρο 1 του κανονισμού (ΕΟΚ) αριθ. 3820/92 της Επιτροπής της 28ης Δεκεμβρίου 1992 για μεταβατικά μέτρα στην εφαρμογή των αγρονομισματικών διατάξεων που προβλέπονται από τον κανονισμό (ΕΟΚ) αριθ. 3813/92 του Συμβουλίου (3) καθιέρωσε αντιστοιχία μεταξύ των διατάξεων του αγρονομισματικού καθεστώτος που εφαρμόζεται από την 1η Ιανουαρίου 1993 και εκείνου που εφαρμοζόταν προηγουμένως-
ότι ο κανονισμός (ΕΟΚ) αριθ. 3824/92 έχει καθορίσει τον κατάλογο των τιμών και των ποσών του τομέα του αιγοπροβείου κρέατος όπου εφαρμόζεται ο συντελεστής 1,010561, που καθορίστηκε από τον κανονισμό (ΕΟΚ) αριθ. 3387/92 της Επιτροπής (4), από τις 4 Ιανοαυρίου 1993, στο πλαίσιο του καθεστώτος της αυτόματης εξάλειψης των αρνητικών νομισματικών ποσών- ότι στο άρθρο 2 του κανονισμού (ΕΟΚ) αριθ. 3824/92 προβλέπεται να προσδιοριστεί η μείωση των τιμών και των ποσών που θα προκύψει για κάθε έναν από τους εν λόγω τομείς και να καθοριστεί η αξία αυτών των μειωμένων τιμών-
ότι, για την περίοδο 1993, η τιμή βάσης στον τομέα του προβείου κρέατος καθορίστηκε από τον κανονισμό (ΕΟΚ) αριθ. 2063/92 του Συμβουλίου (5)- ότι η εποχιακή προσαρμογή της τιμής βάσης καθορίστηκε από τον ίδιο κανονισμό-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβείου και Αιγείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η τιμή βάσης που καθορίζεται σε Ecu από το Συμβούλιο για την περίοδο εμπορίας 1993 στον τομέα του προβείου κρέατος και μειώνεται σύμφωνα με το άρθρο 1 του κανονισμού (ΕΟΚ) αριθ. 3824/92, καθορίζεται σε 418,53 Ecu ανά 100 χιλιόγραμμα βάρους σφαγίου.
2. Οι εποχιακές τιμές βάσης που καθορίζεται σε Ecu από το Συμβούλιο για την περίοδο εμπορίας 1993 στον τομέα του προβείου κρέατος και μειώνονται σύμφωνα με το άρθρο 1 του κανονισμού (ΕΟΚ) αριθ. 3824/92, είναι αυτές που αναφέρονται στο παράρτημα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 4 Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Φεβρουαρίου 1993.

Labels: 2
17